சவர்க்காரம் போட்டவர்களுக்குப் பெரிய மாணவர்கள் தண்ணீர் அள்ளிக் கொடுப்பார்கள். குளிபாட்டியும் விடுவார்கள். அவர்களிடையே ஒரு சகோதர பாசம் இருந்தது. சிலர் குளிக்கும்வரை தூரத்தில் குந்தியிருந்து அரட்டையடிப்பார்கள். பாடங்களையிட்டு விவாதிப்பார்கள். நிரையில் நிற்கும் மரமுந்திரிகைக் கிளைகளில் தாவிக்குதிப்பார்கள். தங்களது முறை வரும்வரை காத்திருப்பார்கள். சகிப்புத் தன்மையைப் பயின்றுகொண்டார்கள். குளித்து முடியும்வரை கிணற்றடி ஒரே குதூகலமாக இருக்கும். சிலவேளைகளில் பிறதரின் மேற்பார்வை இருக்கும். அப்போது சற்று அமைதிநிலவும். சிறுவர்களின் குதூகலத்தைத் தூரத்தில் இருந்து சுவாமி நடராஜானந்தா பார்த்துப் புன்னகைப்பார்.